Για την απεργία πείνας του αναρχικού Κ. Σακκά 



Στις 4 Δεκεμβρίου 2010 συλλαμβάνεται ο αναρχικός Κώστας Σακκάς, μαζί με τον Αλέξανδρο 
Μητρούσια, εξερχόμενος από αποθήκη όπου υπήρχε οπλισμός. Το επόμενο διάστημα του απαγγέλλονται 
κατηγορίες για συμμετοχή σε ανώνυμη τρομοκρατική οργάνωση και για διακεκριμένη οπλοκατοχή, και 
προφυλακίζεται. Στη συνέχεια, και ενώ δεν υπήρχαν στοιχεία που να τον συνδέουν με επιθετικές ενέργειες, 
η κατηγορία της ανώνυμης τρομοκρατικής οργάνωσης μετατρέπεται σε συμμετοχή στην επαναστατική 
οργάνωση Συνωμοσία Πυρήνων της Φωτιάς. Ο ίδιος, όπως και η ε. ο. ΣΠΦ, έχει αρνηθεί την συμμετοχή του 
στην εν λόγω οργάνωση. Από εκείνη τη στιγμή μέχρι σήμερα ο Κ. Σακκάς βρίσκεται αιχμάλωτος έχοντας 
υποβληθεί σε συνεχόμενες προφυλακίσεις, χωρίς να υπάρχει καταδικαστική απόφαση εις βάρος του. 
Σήμερα, και ενώ έχει παρέλθει το "νόμιμο" χρονικό όριο προφυλάκισης του - βρίσκεται στην φυλακή 30 
μήνες, του επιβάλλεται αυθαίρετα ακόμα ένα 6μηνο προφυλάκισης, που σκοπό έχει όχι μόνο την φυσική 
του εξόντωση, αλλά και την αποκοπή του από τους αγώνες που γίνονται στην κοινωνία. 

Βλέπουμε το κράτος να εφαρμόζει την πάγια τακτική του απέναντι σε όποιον τάσσεται εναντίον 
του και εκδικητικά προβαίνει σε προφυλακίσεις, βασανισμούς, συνεχείς δίκες και απελάσεις, με στόχο την 
εξόντωση του "εσωτερικού εχθρού", του "απειλητικού άλλου" . (Χαρακτηριστικά παραδείγματα είναι αφ' 
ενός η απαγωγή και, κατόπιν, η απέλαση του πολιτικού πρόσφυγα ΒυΙυΐ Υθγώ από τα Εξάρχεια στις 30 
Μάίου, που ως δια μαγείας βρέθηκε δύο μέρες αργότερα στην Ιστανμπούλ και, αφ' ετέρου, η σύλληψη των 
αναρχικών Γ. Σαραφούδη, Α. Ντάλιου, Φ. Χαρίση και Γ. Ναξάκη σε καφετέρια της Νέας Φιλαδέλφειας). 
Προσπαθεί, με άλλα λόγια, να εξοντώσει όλους αυτούς που αντιστέκονται στον ολοκληρωτισμό που 
επιβάλλει, στον εκφασισμό της κοινωνίας, στις επιθέσεις των φασιστών. Όλους αυτούς που βρίσκονται 
πάντα συνεπείς στον αγώνα ενάντια στην εκμετάλλευση, στον αγώνα για ελευθερία τόσο εντός ελλαδικού 
χώρου, όσο και εκτός. 

Σε αυτή τους την προσπάθεια, κράτος, μπάτσοι και δικαστές, χρησιμοποιώντας σαν κατηγορία - 
πασπαρτού την συμμετοχή στην ε. ο. ΣΠΦ και ποινικοποιώντας τις εκάστοτε προσωπικές σχέσεις, 
τσουβαλιάζουν πρόσωπα, εργαλεία και καταστάσεις, αποδίδοντας τα στην εν λόγω οργάνωση, 
δημιουργώντας, έτσι, υπέρογκες δικογραφίες και αυθαίρετες κατηγορίες. Στην προσπάθεια αυτή του 
κράτους να δημιουργήσει συγκεκριμένες εντυπώσεις και συσχετισμούς, οι αναρχικοί στοχοποιούνται ως 
τρομοκράτες και τα διάφορα αγωνιστικά χτυπήματα ως τρομοκρατικές επιθέσεις, που μοναδικό στόχο 
έχουν να διαταράξουν την κοινωνική τάξη και ασφάλεια. Με την παραπάνω τακτική, και με σκοπό να 
παραδειγματίσουν και να τρομοκρατήσουν τους απ' έξω συντρόφους, καθώς και να μειώσουν την ίδια την 
δυναμική των αγωνιζόμενων κομματιών της κοινωνίας, τους βάζουν στη φυλακή και τους χρεώνουν με 
πολύχρονες ποινές. Με άλλα λόγια, με αυτό το νομικό τρικ όσοι δηλώνουν ή έχουν φιλικές σχέσεις με 
αναρχικούς, είναι 3 ρποπ ένοχοι για τρομοκρατικές επιθέσεις και θα έχουν την αντίστοιχη αντιμετώπιση 
απ' τους μηχανισμούς του κράτους. 


Έτσι, έχοντας την νομική υπεροπλία, είναι πλέον εμφανές ότι κράτος και δικαστικοί μηχανισμοί 
κόβουν και ράβουν τους νόμους τους ανάλογα με τα εκάστοτε συμφέροντά τους. Συμφέροντα που 
ταυτίζονται με αυτά όσων στέλνουν χιλιάδες κόσμου στην ανεργία και στην εξαθλίωση, όσων ευθύνονται 
για τις εκατοντάδες αυτοκτονίες λόγω χρεών, όσων προωθούν τον κοινωνικό κανιβαλισμό, όσων θέλουν 
μια κοινωνία υποταγμένη, μια κοινωνία που βρωμάει καθαρότητες και φασισμό. Δεν είναι τυχαίο, λοιπόν, 
το ότι έχουν επιλέξει να προστατεύουν τράπεζες, πολυεθνικές, αφεντικά και τα τσιράκια τους. Είναι 
αναμενόμενο. Δεν μας εκπλήσσει τίποτα απ' όλα αυτά. Για εμάς είναι αυτονόητο ότι θα συνεχίσουμε να 
αντιστεκόμαστε με πείσμα σε όλες τις προσπάθειες του κράτους να μας υποτάξει και να μας αναγκάσει να 
παραιτηθούμε απ' τον αγώνα για ελευθερία και ζωή, είτε μέσα είτε έξω απ' τα τείχη. Αγώνα που δίνει και ο 
σύντροφος Κ. Σακκάς αυτή τη στιγμή, έχοντας ξεκινήσει απεργία πείνας από 4/6, διεκδικώντας την άμεση 
αποφυλάκιση του χρησιμοποιώντας το σώμα του ως το μοναδικό του όπλο. Σύμφωνα με τα λόγια του ίδιου 
"η απεργία πείνας, ως μορφή πάλης δεν αποτελεί κίνηση απελπισίας αλλά συνειδητή επιλογή αντίστασης”. 
Και εμείς, στεκόμαστε αλληλέγγυοι με αυτή του την επιλογή και θα συνεχίσουμε τον αγώνα ενάντια στις 
εκδικητικές τακτικές του κράτους και στην συνεχή επέλαση του ολοκληρωτισμού. 

ΚΑΜΙΑ ΑΣΤΙΚΗ ΝΟΜΙΜΟΤΗΤΑ ΔΕΝ ΜΠΟΡΕΙ ΝΑ ΔΙΚΑΣΕΙ ΤΟΝ ΑΓΩΝΑ ΓΙΑ ΕΛΕΥΘΕΡΙΑ ΚΑΙ ΖΩΗ 
ΜΠΟΥΡΛΟΤΟ ΚΑΙ ΦΩΤΙΑ ΣΕ ΟΛΑ ΤΑ ΚΕΛΙΑ ΛΕΥΤΕΡΙΑ ΣΤΟΝ ΑΝΑΡΧΙΚΟ ΚΩΣΤΑ ΣΑΚΚΑ 





Τη Δευτέρα 17 Ιούνη, τις πρώτες πρωινές ώρες, μεταφέρεται εκτάκτως ο Κ. Σακκάς στο 
νοσοκομείο των φυλακών Κορυδαλλού και λίγες ώρες μετά στο Γενικό Κρατικό Νίκαιας 
λόγω της κρισιμότητας της κατάστασης της υγείας του - όπου και παραμένει, 
φρουρούμενος, έως σήμερα. 

Την Τρίτη 25 Ιουνίου, το Συμβούλιο Εφετών απέρριψε την αίτηση του για αποφυλάκιση, 
επικυρώνοντας, έτσι, την παράταση της προφυλάκισης του για 36 μήνες. 



Συνέλευση ενάντια στον εθνικισμό και τον κοινωνικό εκφασισμό. 




